Sejren var det meste af kampen langt væk. I 45 minutter var Aalborg Håndbold bagud hele tiden. Men de sidste ti minutter skete der noget. Forsvaret blev bedre, der kom vigtige redninger i målet og EM-stjernen Mads Mensah Larsen fortsatte med at score, det skriver aalborghåndbold.dk. Mads Mensah scorede i alt ti mål. Den sidste periode vandt Aalborg med 8-0, hvilket gav nordjyderne sejren på 24-29 til sidst. Aalborg Håndbold møder på fredag Team Tvis Holstebro på hjemmebane i Gigantium.
Mads Mensah Larsen scorede ti mål i onsdagens kamp mod Skanderborg og var dermed en af årsagerne til, at Aalborg vandt en ellers uskøn kamp.